
Velkommen
Velkommen til det første Nyhedsbrev for Projektet Livsmod III. 
Nyhedsbrevet vil formidle nyt om vores resultater, aktiviteter og viden på området.

Det vil udkomme frem til udgangen af 2008 og vi regner med 4-6 numre pr. år.

Der er indledningsvist aftalt samarbejde mellem projektteamet og Hillerød og Helsingør kommuner. Samarbejdet er åbent for andre kommuner, som vi hermed gerne inviterer ind.

Nyhedsbrevet vil bringe erfaringer videre - og vil bygge bro mellem alle involverede. Har du en idé eller noget andet i relation til projektet, hører vi meget gerne fra dig.
Præsentation
Projektet Livsmod III er sikring og videreudvikling af Børnerådgivningens aktiviteter på det selvmordsforebyggende område set i lyset af strukturreformen.
Projektets vigtigste mål er 

· at videreudvikle behandlingsmetoder og visiteringsprocedurer, behandlingskæder mm., med specielt henblik på familien og netværk

· at beskrive vurderingskriterier for kompleksiteten i den unges problematik (fra selvskader over forsøg til selvmord)

· at udvide inklusionskriterierne til ud over selvmordsforsøg også at omfatte selvskader
· at sikre at tilbud og forebyggelse styrkes og vedligeholdes i ”overgangsperioden” ved kommunalreformens implementering
· at opsamle og udveksle behandlingserfaring om unge, der har udvist selvskadende handlinger eller forsøgt selvmord
· at udvikle og forankre det tværfaglige og tværsektorielle samarbejde

Projektet Livsmod III består af ”to spor”: 

· en proces, der sikrer forankring i den nye kommunalstruktur uanset hvor tilbudet i sidste ende kommer til at befinde sig og

· en proces, der afklarer visiteringsprocedurer og behandlingskæder samt diagnose-, vurderings- og behandlingsredskaber, så alt er optimalt dokumenteret i en form, som andre regioner kan benytte som model

Det er væsentligt, at forebyggelsen af børn og unges selvmordsforsøg og selvskader gøres egnet til den nye struktur og at der findes den mest hensigtsmæssige placering. 
Teamet og samarbejdspartnere
Teamet er 3 psykologer fra Børnerådgivningen. 
Samarbejdspartnere er 
· sundhedspersonale på sygehuse

· praktiserende læger

· socialforvaltninger, sagsbehandlere

· frontpersonale, lærere, pædagoger mfl.
· projektets følgegruppe (etableres 2006)
Gert Jessen (www.gjconsult.dk) er tilknyttet som projektets sparringspartner og tovholder.
Næste Nyhedsbrev

Vi forventer at næste Nyhedsbrev er på gaden primo marts 2006.

Du kan følge projektet på www.annaborg.dk - eller kontakte os direkte.

Med venlig hilsen 

Gert Rasmussen & Gert Jessen
Redaktører af nyhedsbrevet

December 2005

